చెన్నై : అన్నాడీఎంకే పార్టీ పేరు కనుమరుగయ్యేలా కుట్ర జరిగిందని శశికళ వర్గం ఆరోపిస్తోంది. ఎన్నికల సంఘం (ఈసీ) అన్నాడీఎంకే పార్టీ గుర్తు ‘రెండు ఆకులు’ను స్తంభింపజేయడంతో పాటు శశికళ వర్గానికి ఏఐఏడీఎంకే -అమ్మ పార్టీ అని, పన్నీర్ సెల్వం వర్గానికి ఏఐఏడీఎంకే-పురచ్చితలైవి అమ్మ పార్టీ అని పేర్లు కేటాయించడంలో కుట్ర దాగి ఉందని శశికళ వర్గం నేతలు చెప్తున్నారు. అయినప్పటికీ ఏప్రిల్ 12న జరిగే రాధాకృష్ణన్ నగర్ శాసనసభ ఉప ఎన్నికలో తాము విజయం సాధిస్తామని ధీమా వ్యక్తం చేస్తున్నారు. వీరి ఆరోపణలను శశికళ వర్గం నేత, ఆ పార్టీ డిప్యూటీ జనరల్ సెక్రటరీ టీటీవీ దినకరన్ సమర్థించారు. పార్టీ గుర్తును స్తంభింపజేస్తూ ఎన్నికల సంఘం తీసుకున్న నిర్ణయం వెనుక ఎవరున్నారో అందరికీ తెలుసునన్నారు. అయినప్పటికీ తమకు కేటాయించిన టోపీ గుర్తుతో విజయం సాధిస్తామని తెలిపారు.దినకరన్ బుధవారం మీడియాతో మాట్లాడినపుడు కుట్ర కోణంపై ఊహాగానాలు చేయాలనుకోవడం లేదని తెలిపారు.పార్టీ గుర్తును స్తంభింపజేయడం వెనుక కుట్ర ఉందని భావిస్తున్నారా? అని  ఓ విలేకరి అడిగినపుడు దినకరన్ బదులిస్తూ అటువంటిది జరిగే అవకాశం ఉన్నట్లు తాను ఊహించడం లేదన్నారు.ఏఐఏడీఎంకే అమ్మ పార్టీ ప్రతినిధి నంజిల్ సంపత్ మాట్లాడుతూ ఎన్నికల సంఘం ఏకపక్ష నిర్ణయం తీసుకుందన్నారు. గుర్తును స్తంభింపజేయడం వెనుక పెద్ద కుట్ర ఉందన్నారు. అయితే అదే వర్గానికి చెందిన లోక్సభ డిప్యూటీ స్పీకర్ తంబిదురై మాట్లాడుతూ ఎన్నికల సంఘం నిర్ణయం తాత్కాలిక ఏర్పాటు అని, శాశ్వతమైనది కాదని అన్నారు. ఉభయ పక్షాలు భారీ ఎత్తున సాక్ష్యాధారాలను సమర్పించినందువల్ల ఈసీ తక్కువ సమయంలో నిర్ణయం తీసుకోలేకపోయిందన్నారు.
chennai : annadienke party paeru kanumarugayyela kutra jarigindani sasikala vargam aaropistondi. ennikala sangham (eesee) annadienke party gurtu ‘rendu aakulu’nu stambhimpajeyadamto paatu sasikala vargaaniki aidaenke -amma party ani, pannir selvam vargaaniki aidaenke-purachitalaivivi amma party ani paerlu ketayinchadamlo kutra daagi undani sasikala vargam nethalu cheptunnaaru. ayinappatiki epril 12na jarige radhakrishnan nagar saasanasabha upa ennikalo taamu vijayam saadhistaamani dheema vyaktam chestunnaru. veeri aaropanalanu sasikala vargam netha, aa party deputy janaral secretery ttv dinakaran samarthinchaaru. party gurtunu stambhimpajestuu ennikala sangham teesukunna nirnayam venuka evarunnaro andarikee telusunannaru. ayinappatiki tamaku ketayinchina topy gurthutho vijayam saadhistaamani telipaaru.dinakaran budhavaaram meediatho matladinapudu kutra konampai oohaagaanaalu cheyalanukovadam ledani telipaaru.party gurtunu stambhimpajeyadam venuka kutra undani bhavistunnara? ani  oo vilekari adiginapudu dinakaran badulistuu atuvantidi jarige avakaasam unnatlu taanu oohinchadam ledannaru.aidaenke amma party pratinidhi nanjil sampat maatlaadutuu ennikala sangham ekapaksha nirnayam teesukundannaru. gurtunu stambhimpajeyadam venuka pedda kutra undannaaru. ayithe adhe vargaaniki chendina loksabha deputy speaker tambidurai maatlaadutuu ennikala sangham nirnayam taatkaalika erpaatu ani, saasvatamainadi kaadani annaru. ubhaya pakshaalu bhari ettuna saakshyaadhaaraalanu samarpinchinanduvalla eesee takkuva samayamlo nirnayam teesukolekapoyindanna.